b"\n_START_ARTICLE_\nJos\xc3\xa9 Antonio Gonz\xc3\xa1lez Padilla\n_START_SECTION_\nTraject\xc3\xb2ria\n_START_PARAGRAPH_\nPadilla es va formar en el club de la seua ciutat natal, el CD M\xc3\xa1laga, on arriba en 1991 despr\xc3\xa9s de passar tres anys en el filial, l'Atl\xc3\xa9tico Malague\xc3\xb1o. Per\xc3\xb2, el club malacit\xc3\xa0 es trobava en una crisi econ\xc3\xb2mica i es va haver de refundar a la Tercera Divisi\xc3\xb3. Padilla, el 1992, canvia M\xc3\xa0laga per Sevilla, tot incorporant-se al filial del Sevilla FC, el Sevilla Atl\xc3\xa9tico._NEWLINE_En la 93/94 forma part del primer equip sevill\xc3\xa0, per\xc3\xb2 no hi disputa cap encontre, per la qual cosa, marxa el 1994 al CF Extremadura d'Almendralejo. Amb els blaugrana aconsegueix l'ascens a la primera divisi\xc3\xb3 el 1996._NEWLINE_La temporada 96/97 suposa el debut de l'Extremadura a la m\xc3\xa0xima categoria, i Padilla ser\xc3\xa0 titular amb 34 partits. El conjunt d'Almendralejo baixaria eixa campanya, per pujar-hi immediatament de nou._NEWLINE_El 1998 fitxa per l'Albacete Balompi\xc3\xa9, on romandria fins al 2003, any de l'ascens dels manxecs a Primera. A l'Albacete, Padilla va ser titular en la defensa. La 2003/2004, amb el Terrassa FC, seria la seua darrera campanya en la categoria d'argent._NEWLINE_Des del 2004, ha estat militant en equips de la Tercera Divisi\xc3\xb3 castellano-manxega, primer al CD Quintanar (04/05), posteriorment al La Roda CF (05/07) i de nou el Quintanar."